CELEX: 31987R2345
Language: el
Date: 1987-07-30 00:00:00
Title: Κανονισμός (ΕΟΚ) αριθ. 2345/87 της Επιτροπής της 30ής Ιουλίου 1987 που καθορίζει για τα κράτη μέλη την εκτιμώμενη απώλεια εισοδήματος καθώς και το εκτιμώμενο ποσό της πριμοδότησης που καταβάλλεται ανά προβατίνα και ανά αίγα για την περίοδο εμπορίας 1987

Avis juridique important

|

31987R2345

Κανονισμός (ΕΟΚ) αριθ. 2345/87 της Επιτροπής της 30ής Ιουλίου 1987 που καθορίζει για τα κράτη μέλη την εκτιμώμενη απώλεια εισοδήματος καθώς και το εκτιμώμενο ποσό της πριμοδότησης που καταβάλλεται ανά προβατίνα και ανά αίγα για την περίοδο εμπορίας 1987  

Επίσημη Εφημερίδα αριθ. L 210 της 01/08/1987 σ. 0085 - 0087

***** ΚΑΝΟΝΙΣΜΟΣ (ΕΟΚ) αριθ. 2345/87 ΤΗΣ ΕΠΙΤΡΟΠΗΣ  της 30ής Ιουλίου 1987  που καθορίζει για τα κράτη μέλη την εκτιμώμενη απώλεια εισοδήματος καθώς και το εκτιμώμενο ποσό της πριμοδότησης που καταβάλλεται ανά προβατίνα και ανά αίγα για την περίοδο εμπορίας 1987  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1837/80 του Συμβουλίου της 27ης Ιουνίου 1980 περί κοινής οργανώσεως αγοράς στον τομέα του βοείου και αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 794/87 (2), και ιδίως το άρθρο 5 παράγραφος 4,  Εκτιμώντας:  ότι το άρθρο 5 παράγραφος 1 του κανονισμού (ΕΟΚ) αριθ. 1837/80 προβλέπει τη χορήγηση πριμοδότησης προκειμένου να αντισταθμιστεί η ενδεχόμενη απώλεια εισοδήματος των παραγωγών προβείου κρέατος, και σε ορισμένες περιοχές, των παραγωγών αιγείου κρέατος· ότι οι περιοχές αυτές καθορίζονται στο παράρτημα ΙΙΙ του κανονισμού (ΕΟΚ) αριθ. 1837/80 και στο άρθρο 1 του κανονισμού (ΕΟΚ) αριθ. 1065/86 της Επιτροπής της 11ης Απριλίου 1986 που καθορίζει τις ορεινές ζώνες στις οποίες μπορεί να χορηγηθεί πριμοδότηση (3), όπως τροποποιήθηκε από τον κανονισμό (ΕΟΚ) αριθ. 3519/86 (4)·  ότι το άρθρο 5 παράγραφος 9 του κανονισμού (ΕΟΚ) αριθ. 1837/80 προβλέπει τη δυνατότητα χορήγησης πριμοδοτήσεων σε εκτροφείς προβατίνων ορισμένων ορεινών φυλών διαφορετικών από τις επιλέξιμες προβατίνες, σε ορισμένες περιοχές· ότι τα πρόβατα καθώς και οι περιοχές αυτές ορίζονται στο παράρτημα του κανονισμού (ΕΟΚ) αριθ. 872/84 του Συμβουλίου της 31ης Μαρτίου 1984 για τη θέσπιση γενικών κανόνων σχετικά με τη χορήγηση πριμοδότησης υπέρ των παραγωγών προβείου κρέατος (5), όπως τροποποιήθηκε τελευταία από τον κανονισμό (ΕΟΚ) αριθ. 1970/87 (6)·  ότι σύμφωνα με το άρθρο 5 παράγραφος 4 του κανονισμού (ΕΟΚ) αριθ. 1837/80 και προκειμένου να καταστεί δυνατή η χορήγηση της προκαταβολής στους παραγωγούς προβείου και αιγείου κρέατος οι οποίοι είναι εγκατεστημένοι σε μειονεκτικές γεωργικές περιοχές πρέπει να υπολογισθεί η προβλεπόμενη απώλεια εισοδήματος λαμβάνοντας υπόψη την προβλεπόμενη εξέλιξη των τιμών της αγοράς ·  ότι, σύμφωνα με το άρθρο 5 παράγραφος 3 του κανονισμού (ΕΟΚ) αριθ. 1837/80, το ποσό της πριμοδότησης ανά προβατίνα και ανά περιοχή λαμβάνεται πολλαπλασιάζοντας την απώλεια εισοδήματος που αναφέρεται στην παράγραφο 2 του άρθρου 5 επί ένα συντελεστή που εκφράζει για κάθε περιοχή μέση ετήσια κανονική παραγωγή κρέατος αμνού ανά προβατίνα, εκφρασμένη ανά 100 χιλιόγραμμα βάρους σφαγίου· ότι, εντούτοις, για την περιοχή 5 η απώλεια αυτή του εισοδήματος πρέπει να μειωθεί κατά το σταθμισμένο μέσο όρο των μεταβλητών πριμοδοτήσεων που έχουν χορηγηθεί πραγματικά και εκείνων που προβλέπονται για την υπόλοιπη περίοδο εμπορίας 1987· ότι ο μέσος όρος αυτός λαμβάνεται σύμφωνα με τις διατάξεις του άρθρου 5 παράγραφος 6· ότι, επίσης, σύμφωνα με το άρθρο 5 παράγραφος 3 το ποσό της πριμοδότησης για τις αίγες καθορίζεται σε 80 % της πριμοδότησης για τις προβατίνες· ότι, σύμφωνα με το άρθρο 5 παράγραφος 9, το ποσό της πριμοδότησης για τις προβατίνες εκτός από τις επιλέξιμες προβατίνες καθορίζεται επίσης σε 80 % της πριμοδότησης ανά προβατίνα·  ότι, δεδομένης της κατάστασης που επικρατεί σήμερα στην κοινοτική αγορά, και ιδίως της κατάρρευσης των τιμών της αγοράς, είναι σκόπιμο, κατά παρέκκλιση από το άρθρο 4 παράγραφος 1 του κανονισμού (ΕΟΚ) αριθ. 3007/84 της Επιτροπής (7), όπως τροποποιήθηκε τελευταία από τον κανονισμό (ΕΟΚ) αριθ. 1514/86 (8), να καθοριστεί για την περίοδο εμπορίας 1987 η προκαταβολή σε 50 % του ποσού της προβλεπόμενης πριμοδότησης· ότι, σύμφωνα με το άρθρο 4 παράγραφος 3 του εν λόγω κανονισμού το ποσό της προκαταβολής καταβάλλεται μόνο αν ανέρχεται τουλάχιστον σε 1 ECU·  ότι, σύμφωνα με το άρθρο 4 παράγραφος 4 του κανονισμού (ΕΟΚ) αριθ. 3007/84, ο κανονισμός (ΕΟΚ) αριθ. 2545/86 της Επιτροπής (9) δεν επέτρεψε στα κράτη μέλη να καταβάλουν προκαταβολή για την πριμοδότηση που αναφέρεται στο άρθρο 5 παράγραφος 5 του κανονισμού (ΕΟΚ) αριθ. 1837/80· ότι, ωστόσο, λόγω της σημερινής κατάστασης των αγορών στην περιοχή 1, πρέπει, κατά παρέκκλιση από το εν λόγω άρθρο 4 παράγραφος 4, να επιτραπεί στην Ελλάδα και στην Ιταλία να καταβάλουν την προκαταβολή για την εν λόγω πριμοδότηση·  ότι, λόγω της κατάστασης του προϋπολογισμού της Κοινότητας, ή χορήγηση των προκαταβολών πρέπει να επιτραπεί μόνον από τις 16 Νοεμβρίου 1987·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπή Διαχείρισης Προβατοδειδών και Αιγοειδών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Διαπιστώνεται διαφορά μεταξύ της τιμής βάσης και της προβλεπόμενης τιμής αγοράς, κατά την περίοδο εμπορίας 1987 για τις ακόλουθες περιοχές:  1.2 // Περιοχή   // Διαφορά σε ECU/100 χγρ   // 1   // 2,62  // 2   // 113,92   // 3   // 123,32   // 4   // 147,72   // 5  // 53,94   // 6   // 110,82   // 7   // 108,82  Άρθρο 2  1. Το εκτιμώμενο ποσό της πριμοδότησης που καταβάλλεται ανά προβατίνα και ανά περιοχή είναι το ακόλουθο:  1.2 // Περιοχή   // Εκτιμώμενο ποσό της πριμοδότησης  που καταβάλλεται ανά προβατίνα  σε ECU   // 2   // 21,645   // 3   // 28,364   // 4  // 26,590   // 5   // 8,630   // 6   // 19,948   // 7  // 16,264  2. Σύμφωνα με το άρθρο 5 παράγραφος 4 του κανονισμού (ΕΟΚ) αριθ. 1837/80, η προκαταβολή την οποία τα κράτη μέλη μπορούν να καταβάλλουν στους παραγωγούς προβείου κρέατος που είναι εγκατεστημένοι σε μειονεκτικές γεωργικές περιοχές καθορίζεται ως εξής :  1.2 // Περιοχή   // Προκαταβολή  της πριμοδότησης  που καταβάλλεται  ανά προβατίνα σε ECU   // 2   // 10,868   // 3, από την οποία: Δανία   // 14,216   // Κάτω Χώρες   // 14,140   // Λουξεμβούργο   // 14,156   // Βέλγιο   // 14,156   // Γερμανία   // 14,255   // 4   // 13,451   // 5   // 4,291   // 6  // 9,961   // 7, από την οποία: Ισπανία   // 8,135  // Πορτογαλία   // 8,143  Άρθρο 3  1. Το εκτιμώμενο ποσό της πριμοδότησης που καταβάλλεται ανά αίγα και ανά περιοχή στις περιοχές που αναφέρονται στο παράρτημα ΙΙΙ του κανονισμού (ΕΟΚ) αριθ. 1837/80 και στο άρθρο 1 του κανονισμού (ΕΟΚ) αριθ. 1065/86 είναι το ακόλουθο:  1.2 // Περιοχή   // Εκτιμώμενο ποσό της πριμοδότησης  που καταβάλλεται ανά αίγα  σε ECU   // 2   // 17,316   // 7   // 13,011  2. Σύμφωνα με το άρθρο 5 παράγραφος 4 του κανονισμού (ΕΟΚ) αριθ. 1837/80, η προκαταβολή την οποία τα κράτη μέλη μπορούν να καταβάλλουν στους παραγωγούς αιγείου κρέατος οι οποίοι είναι εγκατεστημένοι σε μειονεκτικές περιοχές εντός των περιοχών που αναφέρονται στην παράγραφο 1 ανωτέρω, θα είναι η ακόλουθη:  1.2 // Περιοχή   // Προκαταβολή  της πριμοδότησης που  καταβάλλεται ανά αίγα  σε ECU   // 2   // 8,747   // 7, από την οποία: Ισπανία  // 6,521   // Πορτογαλία   // 6,508  Άρθρο 4  1. Το εκτιμώμενο ποσό της πριμοδότησης που καταβάλλεται ανά προβατίνα, εκτός από την επιλέξιμη προβατίνα, και ανά περιοχή στις περιοχές που αναφέρονται στο παράρτημα του κανονισμού (ΕΟΚ) αριθ. 872/84, θα είναι το ακόλουθο:  1.2 // Περιοχή   // Εκτιμώμενο ποσό πριμοδότησης  που καταβάλλεται ανά προβατίνα,  εκτός από την επιλέξιμη  προβατίνα, σε ECU   // 5   // 6,904  2. Σύμφωνα με το άρθρο 5 παράγραφος 4 του κανονισμού (ΕΟΚ) αριθ. 1837/80, η προκαταβολή την οποία τα κράτη μέλη μπορούν να καταβάλλουν στους εκτροφείς προβατινών, εκτός των επιλέξιμων προβατίνων, οι οποίοι είναι εγκατεστημένοι σε μειονεκτικές περιοχές εντός των περιοχών που αναφέρονται στην παράγραφο 1 ανωτέρω, είναι η ακόλουθη:  1.2 // Περιοχή   // Προκαταβολή της πριμοδότησης  που καταβάλλεται  ανά προβατίνα, εκτός  από την επιλέξιμη  προβατίνα, σε ECU   // 5   // 3,448  Άρθρο 5  Οι προκαταβολές που προβλέπονται στον παρόντα κανονισμό μπορούν να χορηγηθούν από τις 16 Νοεμβρίου 1987. Οι εθνικές ενισχύσης υπό μορφήν προκαταβολής της πριμοδότησης για τις προβατίνες, που θα χορηγηθούν πριν από την ημερομηνία αυτή, σύμφωνα με τους όρους που προβλέπονται από τον παρόντα κανονισμό και έχουν εγκριθεί δανάμει του άρθρου 93 παράγραφος 2 τρίτο εδάφιο της Συνθήκης της Ρώμης θεωρείται ότι χορηγούνται βάση του παρόντος κανονισμού από τις 16 Νοεμβρίου 1987.  Άρθρο 6  Κατ' εφαρμογή του άρθρου 5 παράγραφος 4 του κανονισμού (ΕΟΚ) αριθ. 1837/80 και κατά παρέκκλιση από το άρθρο 4 παράγραφος 4 του κανονισμού (ΕΟΚ) αριθ. 3007/84, τα κράτη μέλη της περιοχής 1 επιτρέπεται να καταβάλλουν στους παραγωγούς προβείου κρέατος και στις περιοχές που ορίζονται στο παράρτημα ΙΙΙ του κανονισμού (ΕΟΚ) αριθ. 1837/80 και στο άρθρο 1 του κανονισμού (ΕΟΚ) αριθ. 1065/86, στους παραγωγούς αιγείου κρέατος, τις προκαταβολές που καταβάλλονται στην περιοχή 2.  Άρθρο 7  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Ιουλίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 183 της 16. 7. 1980, σ. 1.  (2) ΕΕ αριθ. L 79 της 21. 3. 1987, σ. 3.  (3) ΕΕ αριθ. L 97 της 12. 4. 1986, σ. 25.  (4) ΕΕ αριθ. L 325 της 20. 11. 1986, σ. 17.  (5) ΕΕ αριθ. L 90 της 1. 4. 1984, σ. 40.  (6) ΕΕ αριθ. L 184 της 3. 7. 1987, σ. 23.  (7) ΕΕ αριθ. L 283 της 27. 10. 1984, σ. 28.  (8) ΕΕ αριθ. L 132 της 21. 5. 1986, σ. 16.  (9) ΕΕ αριθ. L 226 της 13. 8. 1986, σ. 5.